РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  3

от заседание на Комисия ”Професионална квалификация, информационни технологии и статистика” на ВСС,
проведено на 22.01.2013 г.

Днес, 22.01.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
 ЗАМ. ПРЕДСЕДАТЕЛ:      Мария Кузманова
     ЧЛЕНОВЕ:	Галина Карагьозова
						Даниела Костова - отсъства
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни технологии”, Светослав Неделчев –  главен експерт дирекция „Информационни системи” и Мая Атанасова - старши експерт-юрисконсулт дирекция „Правна” при АВСС.

По т. 1 присъстваха:
Емил Денчовски - „АБАТИ” АД
Иван Иванов - КОНСОРЦИУМ „С.А. КОНСУЛТИНГ”
Бойчо Георгиев - „СИЕЛА НОРМА” АД

1.1. ОТНОСНО: Среща с представители на „СИЕЛА НОРМА” АД - за обсъждане на параметрите на договора за поддръжка на централния уеб базиран интерфейс за публикуване на съдебните актове.

По проект на Оперативна програма “Административен капацитет” -  „Обновени информационни системи за по-добро обслужване. Нормативна уредба на електронното правосъдие”  през 2009 година се разработи  Централен Web базиран интерфейс за публикуване на съдебните актове. 
За нормалното функциониране на информационната система е необходимо да се извършва постоянна поддръжка, която основно включва:
- профилактика на базата данни; 
- преглед на системните логове за проблеми; 
- доработка на функционалността при промени в нормативната база или по искане на потребителите, съгласувано и одобрено от ВСС, както и други непредвидени дейности.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1. Сключването на договор за едногодишна поддръжка на Централния Уеб базиран интерфейс за публикуване на съдебните актове е целесъобразно. 
2. Изпраща на комисия “Бюджет и финанси” офертата на “Сиела - Норма” АД по компетентност. 
3. Съвместно с комисия “Бюджет и финанси”  да се внесе във ВСС проект на решение за упълномощаване на Представляващия за сключване на договор за поддръжка на централния уеб базиран интерфейс за публикуване на съдебните актове.

1.2. ОТНОСНО: Среща с представители на „АБАТИ” АД - за обсъждане на параметрите на договора за поддръжка на специализирания софтуер за мониторинг и контрол на дейността на вещите лица.

По проект на Оперативна програма “Административен капацитет” -  „Обновени информационни системи за по-добро обслужване. Нормативна уредба на електронното правосъдие”  през 2009 година се разработи  специализиран софтуер за мониторинг и контрол на дейността на вещите лица. Програмният продукт е предназначен за използване от всички съдилища, прокуратури и следствени отдели. 
За нормалното функциониране на информационната система е необходимо да се извършва постоянна поддръжка, която основно включва:
- профилактика на базата данни; 
- преглед на системните логове за проблеми; 
- доработка на функционалността при промени в нормативната база или по искане на потребителите, съгласувано и одобрено от ВСС, както и други непредвидени дейности.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1. Сключването на договор за едногодишна поддръжка на Информационната система за мониторинг и контрол на вещите лица е целесъобразно. 
2. Изпраща   на комисия “Бюджет и финанси” офертата на “Абати” АД по компетентност. 
3. Съвместно с комисия “Бюджет и финанси”  да се внесе във ВСС проект на решение за упълномощаване на Представляващия за сключване на договор поддръжка на Информационната система за мониторинг и контрол на вещите лица.

1.3. ОТНОСНО: Среща с представители на кансорциум „С.А. КОНСУЛТИНГ” и „АБАТИ” АД за обсъждане на параметрите на договор за хостинг, техническо осигуряване, поддръжка и осигуряване на интернет свързаност.

По проект на Оперативна програма “Административен капацитет” -  „Обновени информационни системи за по-добро обслужване. Нормативна уредба на електронното правосъдие” през 2009 година се разработиха Специализиран софтуер за мониторинг и контрол на дейността на вещите лица,  Централен Web базиран интерфейс за публикуване на съдебните актове и Информационна система за управление на човешките ресурси. 
Информационните системи, съгласно сключения през 2012 г. договор № 45-06-004/02.02.2012, са разположени на сървър, за който са осигурени непрекъсваемо захранване, включително дизелов агрегат и високоскоростен Интернет достъп. В рамките на този договор, при нужда от допълнителни технически ресурси като памет и дисково пространство,  Доставчикът ги увеличава за негова сметка.
След проведените разговори с представителите на кансорциум „С.А. КОНСУЛТИНГ” и „АБАТИ” АД

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1. Прекратяването на съществуващия договора с Консорциум „С.А. Консултинг” за хостинг, техническо осигуряване, поддръжка и осигуряване на интернет свързаност  е целесъобразно.
2. Сключването на договор за хостинг, техническо осигуряване, поддръжка и осигуряване на интернет свързаност съгласно офертата на „АБАТИ” АД е целесъобразно. 
3. Изпраща   на комисия “Бюджет и финанси” офертата на “Абати” АД, по компетентност. 
4. Съвместно с комисия “Бюджет и финанси”  да се внесе във ВСС проект на решение за упълномощаване на Представляващия за сключване на договор за хостинг, техническо осигуряване, поддръжка и осигуряване на интернет свързаност.

2. ОТНОСНО: Предложение от Главния прокурор на Република България за сформиране на работна група/комисия/ за обобщаване на необходимите мерки за подобряване на сигурността при експлоатация на обектите на съдебната власт, обсъждане възможността за изграждане на централна охранителна система и назначаване на охранители от ГД „Охрана”, за сградите, ползвани от съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

2.1. Приема за сведение писмото от Главния прокурор на Република България.

3. ОТНОСНО: Писмо от Агенция по вписванията относно издаване на сертификати за регистриран достъп до делата на търговците, вписани в търговския регистър от Агенция по вписванията на държавните органи, органите на местното самоуправление и местната администрация и на лицата, осъществяващи публични функции, по служебен път.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

3.1. Писмото от Агенция по вписванията да се препрати на всички органи на съдебната власт.

4. ОТНОСНО: Искане от председателя на Районен съд гр. Панагюрище за отпускане на средства в размер на 720.00 лева за ползване на програмен продукт”JES”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Препраща писмото до Министерство на правосъдието, по компетентност, с копие до председателя на Районен съд гр. Панагюрище.

5. ОТНОСНО: Решение на комисия „Публична комуникация” относно тримесечен мониторингов анализ на медийните изяви на членовете на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение решението на комисия „Публична комуникация” относно тримесечен мониторингов анализ на медийните изяви на членовете на ВСС.

6. ОТНОСНО: Решение на комисия „Публична комуникация” относно информация за постъпилите към 15.01.2013 г., чрез комуникационната форма за контакт на магистрати с ВСС, становища и предложения по зададената тема „Идеи за обновяване на Интернет страницата на ВСС”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение решението на комисия „Публична комуникация” относно.

7. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Насрочва следващо заседание на комисията за 29.01.2013 г. /вторник/.

ПРЕДСЕДАТЕЛ
НА КОМИСИЯТА: /П/
РУМЕН ГЕОРГИЕВ